એચડીએફસી બેન્કે ગયા સપ્તાહે કહ્યું હતું કે સેબીએ આ પ્રકારે વિગત માગી હતી જે તેણે આપી દીધી છે. એચડીએફસી બેન્ક ઉપરાંત સેબીએ તાતા મોટર્સ, એક્સિસ બેન્ક અને બાટા ઈન્ડિયા સામે પણ પ્રાથમિક આદેશ પસાર કરી દીધા છે. આ કંપનીઓને આંતરીક તપાસ કરવા અને રિપોર્ટ આપવા કહેવાયું હતું. આવી લગભગ ડઝન જેટલી લિસ્ટેડ કંપનીઓ સામે તપાસ થઈ રહી છે.લગભગ ડઝન જેટલી લિસ્ટેડ બ્લુ-ચિપ કંપનીઓમાં ટ્રેડિંગ કરતા કેટલાક ઓપરેટરો અને કંપનીનો કેટલાક સીનિયર સ્ટાફ કંપની વિશેની સંવેદનશીલ માહિતી વોટ્સએપ મારફતે લીક કરી રહ્યા હોવાના આક્ષેપો મામલે સેબી ટૂંક સમયમાં તેમાં સંડોવાયેલાઓ સામે પગલાં લેશે.શેરના ભાવ પર અસર કરે તેવી સંવેદનશીલ માહિતી જાહેર કર્યા પહેલાં જ આ રીતે લીક થઈ જાય તો તે કંપનીની બેદરકારી ગણાય છે અને તેવા સંજોગોમાં સેબી તેમને ઠપકો આપશે.